b'\n_START_ARTICLE_\nGjestadhagan\n_START_PARAGRAPH_\nGjestadhagan er et omr\xc3\xa5de p\xc3\xa5 Jessheim hvor de f\xc3\xb8rste eneboligene ble oppf\xc3\xb8rt p\xc3\xa5 midten av 1950\xe2\x80\x91tallet. Opprinnelig var omr\xc3\xa5det hamnehagen til Gjestad g\xc3\xa5rd, som i dag er gjort om til Gjestad bo- og aktivitetssenter. Hovedveien inn til dette feltet er Karl Norbecks veg som tar av fra Ringveien. Den nordligste bebyggelsen langs Ole Reistads veg ble f\xc3\xb8rst og fremst solgt til familier tilknyttet forsvaret. Disse rekkehusene ble bygget av entrepen\xc3\xb8r Olav Selvaag i samme stil som rekkehusene i Linjebo, men med seks boenheter per rekkehus istedenfor fire.  _NEWLINE_Gjestadhagan inkluderer omr\xc3\xa5det innenfor Ringvegen og Gardermovegen s\xc3\xb8r for \xc2\xabMagasinleiren\xc2\xbb/Idrettsparken,_NEWLINE_og tomta til Jessheim videreg\xc3\xa5ende skole._NEWLINE_Omr\xc3\xa5det inneholder gamle Jessheim stadion som var hjemmebanen til Ullensaker/Kisa Idrettslag til \xc3\xb8st, gr\xc3\xb8ntarealet Parktoppen i s\xc3\xb8renden av omr\xc3\xa5det, samt en idrettspark med fotballbaner, tennisbaner og om vinteren en hockeybane til nord. Tidligere hadde Hovin Samvirkelag en filial i skillet mellom Kvernlivegen og Hagavegen. Vest i omr\xc3\xa5det ligger hoppbakken Kvernlia (K17, K27 og K42) og en akebakke/skibakke.'